Public procurement notice: Contract Notice
Published: 2024-07-29
Region: EL301
Contract type: Supplies
Procedure: Open procedure
CPV classification: 30213000 | 31681410 | 32420000 | 32531000 | 35613000
Estimated value: 183960 EUR
Submission deadline: 2024-09-02
Award criteria: price
EU fund: eu-funds

Technical requirements: Hλεκτρονικός διεθνής διαγωνισμός ανοικτής διαδικασίας για την προμήθεια και παροχή υπηρεσιών ειδών πληροφορικής της Γενικής Γραμματείας Πολιτικής Προστασίας / Πυροσβεστικού Σώματος, όπως αυτά αναφέρονται στην παράγραφο 1.3.1. της παρούσας και περιγράφονται στο «ΠΑΡΑΡΤΗΜΑ Δ΄», τα οποία αποτελούν αναπόσπαστα μέρη της Διακήρυξης, συνολικής εκτιμώμενης αξίας δύο εκατομμυρίων εικοσι τεσσάρων χιλιάδων εκατόν ενενήντα ευρώ (2.024.190,00 €) χωρίς Φ.Π.Α. και  δύο εκατομμυρίων πεντακοσίων εννιά χιλιάδων εννιακοσιών ενενήντα πέντε ευρώ και εξήντα λεπτών (2.509.995,60 €) με Φ.Π.Α. συμπεριλαμβανομένων των υπέρ τρίτων κρατήσεων, ως και κάθε άλλης επιβάρυνσης, με Φ.Π.Α., με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (χαμηλότερη τιμή).
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της παρούσας (άρθρο 75 του Ν. 4412/16). 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του Ν. 4412/2016.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. 
Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο ή στο Μητρώο Κατασκευαστών Αμυντικού Υλικού (ισχύει, κατά περίπτωση, για τους εγκατεστημένους στην Ελλάδα Οικονομικούς Φορείς).  
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον έναν οικονομικό φορέα που είναι μέλος της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν/ παρέχουν:
Μέσο γενικό ετήσιο κύκλο εργασιών για τα τρία (3) τελευταία κλεισμένα οικονομικά έτη, ή για όσο διάστημα δραστηριοποιείται η εταιρεία στην αγορά (σε περίπτωση που δραστηριοποιείται λιγότερο από τρία έτη), τουλάχιστον ίσο με:
•	για τα τμήματα 1 και 6 το πενήντα 50% τοις εκατό της προυπολογισθείσας αξίας για τα οποία υποβάλλουν προσφορά  μη συμπεριλαμβανομένου του ΦΠΑ.
•	Για τα τμήματα 2 έως 5 και 7 το εκατό 100% τοις εκατό της προυπολογισθείσας αξίας για τα οποία υποβάλλουν προσφορά  μη συμπεριλαμβανομένου του ΦΠΑ.
•	Για το τμήμα 8 το είκοσι πέντε 25% τοις εκατό της προυπολογισθείσας αξίας για το οποίο υποβάλλει προσφορά  μη συμπεριλαμβανομένου του ΦΠΑ.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται κατά τη διάρκεια των τελευταίων τριών κλεισμένων οικονομικών ετών και εώς την καταληκτική ημερομηνία υποβολής προσφορών να έχουν εκτελέσει τουλάχιστον μία σύμβαση ομοίου - ομοείδους αντικειμένου, συνολικού ποσού τουλάχιστον τριάντα χιλιάδων ευρώ (30.000,00 €).
Σε περίπτωση ένωσης οικονομικών φορέων, η παραπάνω ελάχιστη απαίτηση θα πρέπει να καλύπτεται αθροιστικά από όλα τα μέλη της ένωσης εφόσον αυτό δικαιολογείται από αντικειμενικούς λόγους και είναι σύμφωνο με την αρχή της αναλογικότητας (πρβλ. άρθρο 19 παρ. 2 εδ. γ' ν. 4412/2016). 
Σε περίπτωση συμβάσεων που έχουν υλοποιηθεί από ένωση οικονομικών φορέων, λαμβάνεται υπόψη το μέρος της σύμβασης που υλοποιήθηκε από τον Προσφέροντα/μέλος ένωσης που επικαλείται την σχετική εμπειρία. Σε κάθε περίπτωση, διευκρινίζεται ότι για την επικαλούμενη συμμετοχή Προσφέροντος/μέλους ένωσης σε ένωση οικονομικών φορέων θα πρέπει να προκύπτει με σαφήνεια ότι η σχετική εμπειρία πληροί σωρευτικά τις προϋποθέσεις της παρούσας.
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με το πρότυπο διαχείρισης ποιότητας ISO 9001:2015 ή ισοδύναμο με πεδίο εφαρμογής που καλύπτει το αντικείμενο της σύμβασης.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Στην περίπτωση ένωσης οικονομικών φορέων οι πιστοποιήσεις της παρούσας παραγράφου απαιτείται να καλύπτονται τουλάχιστον από το μέλος της ένωσης με το μεγαλύτερο ποσοστό συμμετοχής σε αυτή.

Eligibility requirements: other